Rosenborg Ballklub i europeisk fotball

Rosenborg Ballklub er en norsk fotballklubb fra Trondheim. Sesongen 2021/22 er den 40. sesongen klubben har deltatt i UEFAs klubbturneringer. Klubben har deltatt 25 sesonger i Mesterligaen og forgjengeren Serievinnercupen (inkludert kvalifiseringskamper), 22 sesonger i Europaligaen og forgjengerne UEFA-cupen og Messebycupen, én sesong i Cupvinnercupen, én sesong i Intertoto-cupen og én sesong i UEFA Europa Conference League. Klubben har deltatt elleve sesonger i mesterligaens gruppespill, og beste prestasjon kom i 1996/97 da de nådde kvartfinalen i Mesterligaen. I sesongen 1999/2000 vant Rosenborg sin gruppe i gruppespillet, men ble utslått i gruppespill to. Rosenborg har ni ganger spilt i Europaligaen og forgjengeren UEFA-cupen ved å kvalifisere seg fra Mesterligaen og mesterligakvalifisering, og en gang via Intertoto-cupen.

Klubben har spilt 282 UEFA-kamper, som har resultert i 113 seire, 52 uavgjort og 117 tap (etter sesongen 2021/22). Klubbens første opptreden i europeisk fotball var i Cupvinnercupen 1965/66, og den deltok deretter ytterligere i seks sesonger til og med 1974/75-sesongen. Klubbens neste opptreden var i 1986/87, og deretter i 1989/90. Siden har Rosenborg spilt i UEFA-turneringer hver sesong med unntak av 2006/07- og 2022/23-sesongene.

Klubben spiller sine hjemmekamper på Lerkendal stadion i Trondheim. Siden den siste ombyggingen i 2002, har den en kapasitet på  tilskuere. Rosenborgs tilskuerrekord i en europeisk kamp er 22 492 tilskuere mot Rapid Wien i Serievinnercupen 1968/69. Rosenborgs største seier er 7–1 mot Astana i en kvalifiseringskamp til Mesterligaen 2007/2008. Det største tapet er 1–9 mot Hibernian i UEFA-cupen 1974/75. Rosenborg har spilt flest kamper mot Celtic som klubben har møtt ti ganger, og Rosenborg har spilt seks ganger mot de fire klubbene , ,  og .

Forkortelser

 KF = Kvartfinale
 GS = Gruppespill
 GS2 = Andre gruppespill
 PO = Playoff-runde
 R3 = 3. runde
 R2 = 2. runde
 R1 = 1. runde
 Kv 3 = Tredje kvalifiseringsrunde
 Kv 2 = Andre kvalifiseringsrunde
 Kv 1 = Første kvalifiseringsrunde
 Kv = Kvalifiseringsrunde
 e.e.o = Kampen avgjort etter ekstraomganger
 bm = Kampen avgjort etter bortemålsregelen

Kamper
Den følgende listen er en komplett liste over kamper spilt av Rosenborg i UEFA-turneringer. Den inkluderer hvilken sesong, turnering, stadie, hvilken motstander og dens nasjonalitet, datoen, stadion og resultatet. Med Rosenborgs mål listet først. Listen er oppdatert til og med 2021/22-sesongen.

Statistikk

Forkortelser

 K = Kamper spilt
 V = Vunnet
 U = Uavgjort
 T = Tap
 + = Scorede mål
 − = Innslupne mål
 ± = Målforskjell
Seier % = Seiersprosent

Turnering-statistikk
Den følgende listen er en liste over de samlede resultatene fra Rosenborgs kamper i de fire UEFA-turneringene den har deltatt i, så vel som den totale statistikken. Listen inneholder hvilken turnering, antall kamper spilt (K), vunnet (V), uavgjort (U) og tap (T). Samt antall scorede mål (+), innslupne mål (−), målforskjellen (±) og seiersprosenten (Seier %). Statistikken inkluderer kvalifiseringskamper og er oppdatert til og med kampen spilt 1. oktober 2020. Statistikken inkluderer også mål scoret i ekstraomganger hvor det er aktuelt. I disse kampene, er også det oppgitte resultatet, resultat etter ekstraomganger.

Motstandere
Den følgende listen viser statistikk mot motstandere som Rosenborg har spilt kamper mot i UEFA-turneringer. Den viser hvilken klubb og dens nasjonalitet, antall kamper spilt (K), vunnet (V), uavgjort (U) og tap (T). Samt antall scorede mål (+), innslupne mål (−), målforskjellen (±) og seiersprosenten (Seier %). Statistikken inkluderer kvalifiseringskamper og er oppdatert til og med kampen spilt 26. august 2021. Statistikken inkluderer også mål scoret i ekstraomganger hvor det er aktuelt. I disse kampene, er også det oppgitte resultatet, resultat etter ekstraomganger.

Noter

Referanser

Litteratur 

Europa
Rosenborg